பெர்ரிக் சிடீயரேட்டு

பெர்ரிக் சிடீயரேட்டு (Ferric stearate) என்பது C54H105FeO6 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதிச் சேர்மம் ஆகும். உலோகக் கரிமச் சேர்மமான இச்சேர்மம் இரும்பும் சிடீயரிக் அமிலமும் சேர்ந்து வினைபுரிவதால் உருவாகிறது. கொழுப்பு அமிலத்தினுடைய உலோக வழிப்பெறுதியாக இருப்பதால் இது ஓர் உலோக சோப்பு என்றும் கருதப்படுகிறது.

தயாரிப்பு
இரும்பு ஆக்சைடும் சிடீயரிக் அமிலமும் சேர்ந்து வினைபுரிவதால் பெர்ரிக் சிடீயரேட்டு உருவாகும். 
மூவெத்திலீன் ஈரமீன் முன்னிலையில் இரும்பு குளோரைடுடன் சிடீயரிக் அமிலத்தைச் சேர்த்து சூடுபடுத்தியும் இதை தயாரிக்கலாம்.Basel, S., Bhardwaj, K., Pradhan, S., Pariyar, A., & Tamang, S. (2020). DBU-Catalyzed One-Pot Synthesis of Nearly Any Metal Salt of Fatty Acid (M-FA): A Library of Metal Precursors to Semiconductor Nanocrystal Synthesis. ACS Omega. 

இயற்பியல் பண்புகள்
ஆரஞ்சு சிவப்பு நிறத்தில் நீருறிஞ்சும் படிகங்களாக பெர்ரிக் சிடீயரேட்டு உருவாகிறது. 

நீரில் கரையாது. சூடான எத்தனால், தொலுயீன், குளோரோஃபார்ம், அசிட்டோன், பென்சீன், டர்பெண்டைன் ஆகியவற்றில் கரையும்.

பயன்கள்

பெர்ரிக் சிடீயரேட்டு கரிமத் தொகுப்பு வினைகளீல் வினையூக்கியாகப் பயன்படுத்தப்படுகிறது. மேலும், பகுப்பாய்வு வேதியியலில் ஒரு வினையாக்கியாகவும் உயிர் வேதியியலில் நிலைப்படுத்தியாகவும் பயன்படுத்தப்படுகிறது. 

மேற்கோள்கள்

பகுப்பு:சிடீயரேட்டுகள்
பகுப்பு:இரும்பு சேர்மங்கள்